Aereo

Aereo on yhdysvaltalainen teknologiayritys, joka tarjoaa käyttäjilleen mahdollisuutta katsoa antenniverkossa lähetettäviä TV-kanavia Internetin välityksellä taulutietokoneissa, puhelimissa ja www-selaimissa. Parloff, Roger: Aereo is leaving the courts dazed and confused . Fortune Tech 21. toukokuuta 2012, tech.fortune.cnn.com. Viitattu 14. toukokuuta 2013. Televisioyhtiöt haastoivat Aereon oikeuteen heti palvelun avaamisen jälkeen , mutta syytteet on toistaiseksi hylätty. 

Toimintaperiaate

Aereo varaa jokaiselle käyttäjälle erikseen yhden pienikokoisen antennin, joka vastaanottaa käyttäjälle lähetettävän signaalin. Laitila, Teemu: EFF vetoaa oikeuteen kätevän tv-palvelun puolesta. AfterDawn 25. toukokuuta 2012, fin.afterdawn.com. Viitattu 14. toukokuuta 2013. Käyttäjä voi joko katsoa vuokraamansa antennin lähetystä suorana tai nauhoittaa ohjelmia myöhemmin katsottavikseen, kuten perinteisellä Videonauhurillakin. 

Palvelu välittää kaupunkien antenniverkoissa kuuluvia TV-lähetyksiä vain kunkin antenniverkon kantamalla oleville käyttäjille, jotka voisivat siten periaatteessa vastaanottaa samat lähetykset omallakin antennillaan. Kantomatkarajoitus on toteutettu siten, että palvelu vaatii vastaanottimelta eli esimerkiksi taulutietokoneelta paikannustoimintoa, ja vertaa sen antamaa tietoa ennalta arvioituun kuuluvuusalueeseen. 

New Yorkissa Aereo välittää 28 TV-kanavaa, joista osa kuuluu Yhdysvaltain suurimpiin kanaviin. Aereo. CrunchBase, www.crunchbase.com. Viitattu 14. toukokuuta 2013. 

Toimintatapa muistuttaa suomalaista TVkaista-palvelua, jossa jokaiselle käyttäjälle vuokrataan erillinen digitaalisovitin. Kuten Aereon, myös TVkaistan syyllistymistä tekijänoikeusrikokseen on selvitetty oikeusteitse. Poliisi epäilee TVkaistaa tekijänoikeusrikoksesta. Helsingin Sanomat, 5. toukokuuta 2011, www.hs.fi. Viitattu 15. toukokuuta 2013.

Laajentuminen

Aereo aloitti toimintansa New Yorkista, ja laajentui 15. toukokuuta 2013 Bostoniin.  Jesdanun, Anick: After Boston, Aereo adding Atlanta. The Boston Globe, 15. toukokuuta 2013, www.bostonglobe.com. Viitattu 16. toukokuuta 2013.

Yhtiön toimitusjohtaja Chet Kanojia on 8. tammikuuta 2013 ilmoittanut yhtiönsä aikovan laajentaa palvelua myös seuraaviin kaupunkeihin Yhdysvalloissa: Atlanta, Austin, Baltimore, Birmingham (AL), Chicago, Cleveland, Dallas, Denver, Detroit, Houston, Kansas City, Madison (WI), Miami, Minneapolis, Philadelphia, Pittsburgh, Providence (RI), Raleigh-Durham (NC), Salt Lake City, Tampa ja Washington D.C. Velazco, Chris: Aereo Raises $38 Million Series B, Plans To Bring Its Streaming TV Service To 22 New Markets. TechCrunch 8. tammikuuta 2013, techcrunch.com. Viitattu 14. toukokuuta 2013.

Laillisuus

1. maaliskuuta 2012 osa Yhdysvaltain suurimmista televisioyhtiöistä haastoi Aereon oikeuteen tekijänoikeuksien rikkomisesta kahdesta syystä. Ensinnäkin televisioyhtiöiden mukaan Aereon lähetykset ovat rinnastettavissa julkisiin esityksiin, joihin tarvittaisiin asianomistajien lupa. Toisekseen TV-ohjelmia kopioidaan niitä tallennettaessa, johon Aereo televisioyhtiöiden mukaan niin ikään tarvitsisi luvan. Aereo-oikeusjuttu 1.3.2012, National Association of Broadcasters.

EFF vetosi tuomareihin, etteivät nämä antaisi ”televisioyhtiöiden murskata innovatiivista suoratoistopalvelua tekaistulla syytteellä tekijänoikeusrikkomuksesta”. Vetoomuksessa todettiin, että ”pitkällisen oikeudenkäynnin uhka lannistaa yrityksiä, jotka yrittävät tuoda lisäarvoa televisionkatseluun, jättäen markkinan muutaman vakiintuneen toimijan käsiin”. Lisäksi mainittiin, että samat tahot yrittivät aikoinaan estää myös Videonauhurin tulon markkinoille. TV Networks Try to Squash New York City Streaming Service. Electronic Frontier Foundation, www.eff.org. Viitattu 14. toukokuuta 2013.

Aereo voitti jutun sekä alioikeudessa että vetoomustuomioistuimessa. Päätöksissä todettiin, että Aereon lähetykset yksittäisille tilaajille eivät ole rinnastettavissa julkisiin lähetyksiin. Tallentamisenkaan ei todettu rikkovan tekijänoikeuksia, koska korkein oikeus oli jo antanut päätöksen vastaavasta tilanteesta. Vetoomustuomioistuimen tuomari Denny Chin tosin katsoi eriävässä lausunnossaan, että tilaajakohtaiset antennit ovat vain keino hyödyntää Aereon havaitsemaa porsaanreikää laissa. Stelter, Brian: Aereo Wins a Court Battle, Dismaying Broadcasters. The New York Times, 1. huhtikuuta 2013, www.nytimes.com. Viitattu 14. toukokuuta 2013.

Televisioyhtiöiden haasteen mukaan Aereon toiminta uhkaa niiden liiketoimintamallia heikentämällä näiden mahdollisuuksia lisensoida sisältöä perinteisille levittäjäkumppaneille kuten kaapeli- ja satelliittitelevisioyhtiöille. 

Lähteet

 Aiheesta muualla 
 aereo.com  
 Cablevision-yhtiön tapauksessa 

Aereo